section_heading: Terapija
paragraph_text: Tony se isprva odupirao ideji da uzrok njegovih tegoba može biti psihološke prirode. Odbacio je ideju o terapiji i odbio prihvatiti neurološku dijagnozu da se radi o napadima panike. Tony se počinje otvarati tek nakon što mu dr. Melfi objasni politiku povjerljivosti liječnik-pacijent. On joj priča o stresnom poslu - ima osjećaj da je došao do kraja nečega te opisuje štovanje za prošla vremena. Međutim, izostavlja nasilje povezano s njegovom karijerom kriminalca. Tony ispriča dr. Melfi priču o patkama koje slijeću u njegov bazen. Ispriča joj i o svojoj majci, Liviji, koja je nepopustljivo pesimistična i cinična, u isto vrijeme traži i prezire pomoć. Krajem prvog sastanka Tony priznaje kako je deprimiran, ali izleti nakon što ga dr. Melfi pritisne s pričom o odnosu između njegovih simptoma i pataka.